Халит

**Халит** — попознат и како **камена сол**, е вид на сол, минерална (природна) форма на натриум хлорид (NaCl3). Халитот формира коцкести кристали.   Минералот е обично безбоен или бел, но може да биде и светло син, темно син, виолетов, розов, црвен, портокалов, жолт или сив во зависност од вклученоста на други материјали, примеси и структурни или изотопски абнормалности во кристалите. Најчесто се јавува со други минерали на евапоритни наслаги, како што се неколку сулфати, халиди и борати. Името *халит* е изведено од старогрчкиот збор за „сол“,  (). 

## Појава
[десно|мини|Халитни коцки од наоѓалиштето на поташа во Штасфурт, [Саксонија-Анхалт, Германија (големина: 6,7 × 1,9 × 1,7 см)]]
Халитот доминантно се јавува во седиментни карпи каде што се формирал од испарување на морска вода или солена езерска вода. Огромни слоеви од седиментни евапоритни минерали, вклучувајќи го и халитот, можат да бидат резултат на сушење на затворени езера и ограничени мориња. Ваквите солени слоеви може да бидат дебели стотици метри и да се наоѓаат под широки области. Халитот се јавува на површината денес во суви езерски корита во региони каде што испарувањето ги надминува врнежите, како што се солените рамнини на Бедвотерскиот басен во Националниот парк „Долина на смртта“.

Во Соединетите Американски Држави и Канада, големи подземни слоеви се протегаат од Апалачкиот басен на западен Њујорк преку делови од Онтарио и под поголемиот дел од Мичигенскиот басен. Други наоѓалишта се во Охајо, Канзас, Ново Мексико, Нова Шкотска и Саскачеван. Наслаги може да се најдат и во близина на Дасол, Пангасинан, Филипини. Рудникот за сол Кевра е масивно наоѓалиште на халит во близина на Исламабад, Пакистан.

Солените куполи се вертикални дијапири или солни маси во форма на цевки кои во суштина се „исцедени“ од подложните солени леи со мобилизација поради тежината на надземната карпа. Солените куполи содржат анхидрит, гипс и природен сулфур, покрај халитот и силвитот. Тие се вообичаени по должината на бреговите на Мексиканскиот Залив на Тексас и Луизијана и често се поврзуваат со нафтени наоѓалишта. Германија, Шпанија, Холандија, Данска, Романија и Иран исто така имаат солени куполи.  Солени глечери постојат во сушниот Иран каде што солта се пробила низ површината на голема надморска височина и тече надолу. Во овие случаи, се вели дека халитот се однесува како реид.

Невообичаен, виолетов, влакнест халит кој ги исполнува вените се наоѓа во Франција и на неколку други места. Халитните кристали наречени *бунерски кристали се смета* дека се „скелети“ на типичните коцки, со присутни рабови и вдлабнатини на скалите на, или поточно, во, секоја кристална површина. Во брзо кристализирачка средина, рабовите на коцките едноставно растат побрзо од центрите. Халитните кристали се формираат многу брзо во некои брзо испарувачки езера, кое резултира со современи артефакти со облога или инкрустација на халитни кристали.  *Цветовите на халит* се ретки сталактити од виткани влакна на халит што се наоѓаат во одредени суви пештери во австралиската рамнина Нуларбор.  Халитните сталактити и инкрустации се исто така пријавени во рудникот за бакар Квинси во Ханкок, Мичиген.

## Рударство
Најголемиот подземен рудник за сол во светот е рудникот за сол Сифто. Тој произведува над 7 милиони тони камена сол годишно употребувајќи го методот на ископување со коморни столбови. Се наоѓа половина километар под езерото Хјурон во Онтарио, Канада.  Во Обединетото Кралство има три рудници; најголемиот од нив е во Винсфорд во Чешир, кој произведува, во просек, еден милион тони сол годишно.

## Употреба
Солта се употребува широко во готвењето како засилувач на вкус и за зачин на широк спектар на храна како што се сланина и риба. Често се употребува во методите за конзервирање храна во различни култури. Поголемите парчиња може да се мелат во солница или да се наросат врз храната од шејкер како сол за завршна обработка.

Халитот често се употребува и во станбени и општински услови за управување со мраз. Бидејќи саламурата (раствор од вода и сол) има пониска точка на замрзнување од чистата вода, ставањето сол или солена вода на мраз што е под  ќе предизвика нејзино топење - овој ефект се нарекува депресија на точката на замрзнување. Вообичаено е сопствениците на домови во ладни клими да намачкаат сол на тротоарите и патиштата по снежна бура за да го стопат мразот. Не е потребно да се употребува толку многу сол за мразот целосно да се стопи; напротив, мала количина сол ќе го ослаби мразот, така што лесно ќе се отстрани со други средства. Исто така, многу градови ќе намачкаат мешавина од песок и сол на патиштата за време и по снежна бура за да се подобри влечната сила. Употребата на солена саламура е поефикасно од намачкувањето сува сол бидејќи влагата е неопходна за да функционира депресијата на точката на замрзнување, а влажната сол подобро се лепи за патиштата. Во спротивно, солта може да биде избришана од сообраќајот.

Покрај одмрзнувањето, камената сол повремено се употребуца во земјоделството. Пример за ова би бил предизвикувањето стрес од сол за да се потисне растот на годишната ливадска трева во производството на тревни површини. Други примери вклучуваат изложување на плевелите на солена вода за да се дехидрираат и убијат, спречувајќи ги да влијаат на други растенија. Солта се употребува и како средство за чистење во домаќинството. Нејзината груба природа овозможува нејзина употреба во различни сценарија за чистење, вклучувајќи отстранување на маснотии/масло, отстранување на дамки, суши и стврднува лепливи истури за полесно чистење.

Некои култури, особено во Африка и Бразил, претпочитаат широк спектар на различни камена сол за различни јадења. Чистата сол се избегнува бидејќи посебните бои на солта укажуваат на присуство на различни нечистотии. Многу рецепти бараат посебни видови камена сол, а увезената чиста сол често има додадени нечистотии за да се прилагоди на местните вкусови. Историски гледано, солта се употребувала како форма на валута во системите за размена и била исклучиво контролирана од властите и нивните назначени лица. Во некои стари цивилизации, практиката на солење на земјата се правела за да се направи освоената земја на непријателот неплодна и негостољубива како чин на доминација или злоба. Еден библиски навод за оваа практика е во Судии 9:45: „ги уби луѓето во неа, го сруши ѕидот и го посеа местото со сол“. 

Полихалитот, минерално ѓубриво, не е NaCl-полимер, туку хидриран сулфат од калиум, калциум и магнезиум (K2Ca2Mg сулфат).

Парчињата од пушка што содржат камена сол (наместо метални сачми) се *помалку смртоносно* средство за одвраќање. 

## Галерија

Податотека:Halite-Egypt.jpg|алт=Unusual halite crystals from Faiyum, Egypt| Невообичаени халитни кристали од Фајум, Египет
Податотека:SaltCrystalCasts.JPG|алт=Hopper crystal cast of halite in a Jurassic rock, Carmel Formation, Utah| Хоперов кристален отлив од халит во јурашка карпа, Кармелска формација, Јута
Податотека:Halite-233134.jpg|алт=Sharp halite crystals that have this green color from inclusions of copper minerals (atacamite?)| Остри халитни кристали кои ја имаат оваа зелена боја од вклучувања на бакарни минерали (атакамит?)
Податотека:HALIT_X_NaCl_Natriumchlorid_WÜRFEL_KUBUS_50P.jpg|алт=Large natural crystal of halite, showing cubic crystal form| Голем природен кристал од халит, кој покажува кубна кристална форма
Податотека:Halite-Nahcolite-60710.jpg|алт=Pink color halite on a matrix covered with minute nahcolite| Розов халит на матрица покриена со минијатурен нахолит
Податотека:Halite-57430.jpg|алт=Halite from Potash Corporation of Saskatchewan Mine in Rocanville, Saskatchewan, Canada| Халит од рудникот на корпорацијата „Поташ“ во Саскачеван во Роканвил, Саскачеван, Канада
Податотека:Halite_Dead_Sea_Beach_Pebbles.JPG|алт=Pebbles made of halite from the western Dead Sea coast, Israel| Камчиња направени од халит од западниот брег на Мртвото Море, Израел


## Наводи

## Надворешни врски
* Hurlbut, Cornelius S.; Klein, Cornelis, 1985, Manual of Mineralogy, 20th ed., John Wiley and Sons, New York 
* Anthony, John W; Bideaux, R.A.; Bladh, K.W.; Nicois, M.C. (1997). *Handbook of Mineralogy: Halides, Hydroxides, Oxides*, Mineral Data Publishing, Tucson 
* Minerals.net 
* Material Safety Data Sheet 
* Desert USA 
* Halite stalactites 

Категорија:Индустриски минерали
Категорија:Луминисцентни минерали
Категорија:Евапорит
Категорија:Коцкести минерали
Категорија:Минерали на натриумот
Категорија:Врски за Wayback од предлошката „Семарх“